text: Bombe fundet i Padborg
  24 december 2016 kl. 11.01
  Politiet havde juleaftensdag afspærret et område omkring viadukten i Padborg efter en borger fandt en uaffyret sejlgarnbombe.
  En borger ringede omkring kl. 11 til Syd- og Sønderjyllandspoliti efter vedkommende havde fundet en sejlgarnbombe i en viadukt ved Nørregade i Padborg.
  Bomben, der er på størrelse med en lille ananas, var ikke affyret, men politiet mener at den har været forsøgt antændt.
  - Det er sådan en der sagtens kan knuse nogle vinduer, siger vagthavende ved Syd- og Sønderjyllands Politi til TV SYD.
  Efter opkaldet har politiet afspærret området indtil ammunitionsryddere får bomben fjernet.
  
  